## Rješenje kojim se društvu Atlantic grupa d.d. Zagreb, odobrava dopuna Prospekta o izdavanju obvez­nica javnom ponudom, koji je Hrvatska agencija za nadzor financijskih usluga odobrila rješenjem klasa: UP/I-450-08/06-11/29, urbroj: 326-111/06-7, od 19. listopada 2006. godine.

### NN 119/2006 (6.11.2006.), Rješenje kojim se društvu Atlantic grupa d.d. Zagreb, odobrava dopuna Prospekta o izdavanju obvez­nica javnom ponudom, koji je Hrvatska agencija za nadzor financijskih usluga odobrila rješenjem klasa: UP/I-450-08/06-11/29, urbroj: 326-111/06-7, od 19. listopada 2006. godine.

# HRVATSKA AGENCIJA ZA NADZOR FINANCIJSKIH USLUGA

**2666**

Sukladno odredbama članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05) te članka 25. stavak 2. Zakona o tržištu vrijednosnih papira
(»Narodne novine« broj 84/02), temeljem zahtjeva društva ATLANTIC GRUPA d.d.,
Zagreb, Miramarska 23, za odobrenje dopune Prospekta o izdavanju obveznica
javnom ponudom, Uprava Hrvatske agencije za nadzor financijskih usluga je na
sjednici održanoj 26. listopada 2006. godine, donijela

## RJEŠENJE

### O ODOBRENJU DOPUNE PROSPEKTA O IZDAVANJU OBVEZNICA JAVNOM PONUDOM

1. Društvu ATLANTIC GRUPA d.d., Zagreb, Miramarska 23, odobrava se dopuna
Prospekta o izdavanju obveznica javnom ponudom, koji je Hrvatska agencija za
nadzor financijskih usluga odobrila rješenjem klasa: UP/I-450-08/06-11/29,
urbroj: 326-111/06-7, od 19. listopada 2006. godine.
2. Društvo ATLANTIC GRUPA d.d., Zagreb, Miramarska 23, obvezno je objaviti
dopunu Prospekta, na isti način kao i Prospekt o izdavanju obveznica javnom
ponudom.
3. Ovo rješenje objaviti će se u »Narodnim novinama«.

```
Obrazloženje
```

Društvo ATLANTIC GRUPA d.d., Zagreb, Miramarska 23, pod­nijelo je 15. rujna
2006. godine, zahtjev za odobrenje dopune Prospekta o izdavanju obveznica javnom
ponudom, sukladno odredbi članka 25. stavak 1. Zakona o tržištu vrijednosnih
papira (»Narodne novine« broj 84/02, daljnjem tekstu: Zakon). Prospekt o
izdavanju obveznica društva ATLANTIC GRUPA d.d., Zagreb, Miramarska 23, javnom
ponudom, Hrvatska agencija za nadzor financijskih usluga (u daljnjem tekstu:
Agencija) odobrila je svojim rješenjem od 19. listopada 2006. godine.
Sukladno zahtjevu društva ATLANTIC GRUPA d.d., Zagreb, Miramarska 23, za
odobrenje dopune Prospekta o izdavanju obveznica javnom ponudom, u Prospektu se
dodaje nova točka 9.3. naslova – Promjene u vlasničkoj strukturi i strukturi
temeljnog kapitala. Dopuna Prospekta čini sastavni dio Prospekta i glasi kako je
to navedeno u tekstu dopune Prospekta, koji prileži zahtjevu društva za
odobrenje dopune Prospekta o izdavanju obveznica javnom ponudom, od 25.
listopada 2006. godine.
Sve ostale odredbe Prospekta ostaju neizmijenjene.
Društvo ATLANTIC GRUPA d.d., Zagreb, Miramarska 23, uplatilo je naknadu i
administrativnu pristojbu, sukladno Pravilniku o vrsti i visini naknada i
administrativnih pristojbi Hrvatske agencije za nadzor financijskih usluga
(»Narodne novine« br. 45/96).
Ocjenjujući utvrđeno činjenično stanje, Agencija smatra da su ispunjeni uvjeti
za odobrenje dopune prospekta o izdavanju obveznica društva ATLANTIC GRUPA d.d.,
Zagreb, Miramarska 23, javnom ponudom, pa je temeljem odredbe članka 25. stavak
2. Zakona, riješeno kao u izreci.
Sukladno odredbi članka 25. stavka 3. Zakona, društvo ATLANTIC GRUPA d.d.,
Zagreb, Miramarska 23, obvezno je sljedećeg rad­nog dana od dana primitka ovog
rješenja objaviti dopunu Prospekta o izdavanju obveznica javnom ponudom na isti
način kao i Prospekt, odnosno na način iz članka 24. stavak 1. Zakona te
predmetnu dopunu ugraditi u tekst Prospekta tako da predstavlja njegov
integralni dio.
Temeljem odredbe članka 8. stavak 3. Zakona o Hrvatskoj agenciji za nadzor
financijskih usluga, ovo Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-450-08/06-11/37
Urbroj: 326-111/06-2
Zagreb, 26. listopada 2006.

Predsjednik Uprave
**Ante Samodol**, v. r.

Rješenje, NN 119/2006-2666
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)